CELEX: 32004R1757
Language: fi
Date: 2004-10-11 00:00:00
Title: Komission asetus (EY) N:o 1757/2004, annettu 11 päivänä lokakuuta 2004, tiettyihin kolmansiin maihin vietävän ohran vientitukea koskevan tarjouskilpailun avaamisesta

12.10.2004   
            
            
               FI
            
            
               Euroopan unionin virallinen lehti
            
            
               L 313/10
            
         
      KOMISSION ASETUS (EY) N:o 1757/2004,
   annettu 11 päivänä lokakuuta 2004,
   tiettyihin kolmansiin maihin vietävän ohran vientitukea koskevan tarjouskilpailun avaamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (ETY) N:o 1784/2003 (1) ja erityisesti sen 13 artiklan 3 kohdan ensimmäisen alakohdan,
   sekä katsoo seuraavaa:
   
               (1)
            
            
               Viljamarkkinoiden nykytilanteen perusteella on aiheellista avata ohran vientiä koskeva tarjouskilpailu neuvoston asetuksen (ETY) N:o 1766/92 tietyistä yksityiskohtaisista soveltamissäännöistä, vientitukien myöntämisestä ja häiriötilanteessa toteutettavista toimenpiteistä vilja-alalla 29 päivänä kesäkuuta 1995 annetun komission asetuksen (EY) N:o 1501/95 (2) 4 artiklan mukaisesti.
            
         
               (2)
            
            
               Tarjouskilpailumenettelyn soveltamisen yksityiskohtaiset säännöt annetaan vientituen vahvistamisen osalta asetuksessa (EY) N:o 1501/95. Yksi tarjouskilpailuun liittyvistä sitoumuksista on vientitodistushakemuksen jättämistä sekä vakuuden antamista koskeva velvoite. Vakuuden määrä olisi vahvistettava.
            
         
               (3)
            
            
               On tarpeen säätää tämän tarjouskilpailun yhteydessä myönnettyjen todistusten erityisestä voimassaoloajasta. Voimassaoloaikaa vahvistettaessa on otettava huomioon maailmanmarkkinoiden tarpeet markkinointivuonna 2004/2005.
            
         
               (4)
            
            
               Kaikkien asianomaisten tasapuolisen kohtelun turvaamiseksi on tarpeen säätää, että myönnetyillä vientitodistuksilla on sama voimassaoloaika.
            
         
               (5)
            
            
               Vientiä koskevan tarjouskilpailumenettelyn asianmukainen sujuminen edellyttää vähimmäismäärän vahvistamista sekä säännöksiä määräajasta ja muodosta, jossa tarjoukset on esitettävä toimivaltaisille yksiköille.
            
         
               (6)
            
            
               Tässä asetuksessa säädetyt toimenpiteet ovat viljan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   Avataan vientitukea koskeva tarjouskilpailu asetuksen (EY) N:o 1501/95 4 artiklan mukaisesti.
   2.   Tarjouskilpailu koskee ohran vientiä Algeriaan, Saudi-Arabiaan, Bahrainiin, Egyptiin, Arabiemiirikuntiin, Iraniin, Irakiin, Israeliin, Jordaniaan, Kuwaitiin, Libanoniin, Libyaan, Marokkoon, Mauritaniaan, Omaniin, Qatariin, Syyriaan, Tunisiaan ja Jemeniin.
   3.   Tarjouskilpailu on avoinna 23 päivään kesäkuuta 2005. Sen aikana toteutetaan viikoittaisia tarjouskilpailuja, joiden määrät ja tarjousten jättöpäivät vahvistetaan tarjouskilpailuilmoituksessa.
   Asetuksen (EY) N:o 1501/95 4 artiklan 4 kohdan toisesta alakohdasta poiketen ensimmäisen osittaisen tarjouskilpailun tarjousten jättöaika päättyy 14 päivänä lokakuuta 2004.
   2 artikla
   Tarjouksen on koskettava vähintään 1 000 tonnin määrää.
   3 artikla
   Asetuksen (EY) N:o 1501/95 5 artiklan 3 kohdan a alakohdassa tarkoitettu vakuus on 12 euroa tonnilta.
   4 artikla
   1.   Komission asetuksen (EY) N:o 1291/2000 (3) 23 artiklan 1 kohdan säännöksistä poiketen asetuksen (EY) N:o 1501/95 8 artiklan 1 kohdan mukaisesti myönnettyjen vientitodistusten voimassaoloajan vahvistamista varten todistuksia pidetään annettuina tarjouksen jättöpäivänä.
   2.   Tässä asetuksessa tarkoitetussa tarjouskilpailussa myönnetyt vientitodistukset ovat voimassa niiden tämän artiklan 1 kohdan mukaisesta myöntämispäivästä kyseistä päivää seuraavan neljännen kuukauden loppuun asti.
   5 artikla
   Jäsenvaltioiden on toimitettava jätetyt tarjoukset komissiolle viimeistään puolitoista tuntia tarjouskilpailuilmoituksessa vahvistetun tarjousten jättämisen viikoittaisen määräajan päättymisestä. Ne on toimitettava liitteenä olevalla lomakkeella.
   Jos tarjouksia ei ole jätetty, jäsenvaltioiden on ilmoitettava siitä komissiolle ensimmäisessä alakohdassa vahvistetussa määräajassa.
   Tarjousten jättämiselle asetetut määräajat ovat Belgian paikallisia aikoja.
   6 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä lokakuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EUVL L 270, 21.10.2003, s. 78.
   
      (2)  EYVL L 147, 30.6.1995, s. 7. Asetus sellaisena kuin se on viimeksi muutettuna asetuksella (EY) N:o 777/2004 (EUVL L 123, 27.4.2004, s. 50).
   
      (3)  EYVL L 152, 24.6.2000, s. 1.
   
      LIITE
      LOMAKE (1)
      
      Tiettyihin kolmansiin maihin vietävän ohran vientitukea koskeva tarjouskilpailu
      (Asetus (EY) N:o 1757/2004)
      (Tarjousten jättämisen määräaika)
      
                  1
               
               
                  2
               
               
                  3
               
            
                  Tarjouksen tekijän numero
               
               
                  Määrä tonneina
               
               
                  Vientituen määrä (euroa/tonni)
               
            
                  1
                  2
                  3
                  jne.
               
               
                   
               
               
                   
               
            
         (1)  Toimitetaan sähköpostiosoitteeseen:
      
                   
               
               
                  AGRI-C1-REVENTE-MARCHE-UE@cec.eu.int